Rikunarita-ORG/Wikinium huggingface dataset:
# Materialşünaslıq

**Materialşünaslıq** — materialların həm bərk, həm də maye halında xassələrinin müxtəlif amillərin təsiri altında dəyişməsini öyrənən elmdir. Öyrənilən xassələrə: maddələrin strukturu, elektron, termiki, kimyəvi, maqnit, optik xassələri aiddirlər. Materialşünaslıq fizika və kimyanın materialların xassələrini öyrənən bölmələri ilə bağlıdır. Bundan əlavə bu elm sahəsi materialların strukturunu öyrənən bir çox metodlardan istifadə edir. Əməktutumlu məmulların istehsalı zamanı əsasən də mikro və nano ölçülərdə materilın xassələrini, xarakteristikasını və quruluşunu dəqiq bilmək lazımdır. Bu tapşırıqların həlli materialşünaslığa həvalə olunur.

Materialların strukturunu və xassələrini bilməklə prinsipial yeni məhsulların və sənaye sahələrinin yaranmasına yol açır. Ancaq klassik sahələr də materialşünas alimlərin əldə etdikləri biliklərdən problemlərin həlli, məhsulun çeşidini artırmaq, təhlükəsizliyin artırılması və maya dəyərinin azaldılması üçün istifadə edirlər.

## Materialşünaslıq elminin tədqiqat istiqamətləri

* Kosmik materialşünaslıq
* Nanotexnologiya
* Kristalloqrafiya
* Metallurgiya
* Keramika
* Biomateriallar

## Mənbə

* Rezo Əliyev. Maşınqayırma leksikonu. II hissə, Bakı: Appostrof nəşriyyatı, 2012, 423 s.
* Şükürov R. İ. Metalşünaslıq. Dərslik. Bakı. "Çaşıoğlu", 2002. 484s.
# İctimai elmlər

**İctimai elmlər** və ya **sosial elmlər** — insan cəmiyyətinin müxtəlif aspektlərini öyrənən akademik biliklər toplusu. Termin təbiət elmlərindən kənarda olan elmləri ifadə etmək üçün istifadə edilir. Onlara antropologiya, arxeologiya, iqtisadiyyat, tarix, linqvistika, politologiya və s. aid edilir.

İctimai elmlər (sosial elmlər) təbiət elmləri və fəlsəfə ilə birlikdə elmi biliklərin üç vacib sahəsindən biridir. Emil Dyurqeym, Karl Marks və Maks Veber müasir sosial elmlərin əsas yaradıcılarından sayılırlar.

## İctimai elmlərin təsnifatı

* Arxeologiya
* Qrafologiya
* İqtisadiyyat
* Tarix
* Kulturologiya
* Linqvistika
* Pedaqogika
* Politologiya
* Psixologiya
* Antropologiya
* Sosial-iqtisadi coğrafiya
* Regionşünaslıq
* Sosiologiya
* Hüquq
* Etnoqrafiya
* Fəlsəfə
* Etika
* Estetika

## İstinadlar

## Xarici keçidlər

* Max Weber – Stanford Encyclopaedia of Philosophy (Stanford Fəlsəfə Ensiklopediyası)